
BISMILLAHTRRAHMANIRRAHIM 


{1} TIRMEZI VA NASAI, HAJ RAT ABU 
HURAIRAH RD KI RIVAYAT KA KHULASA. 
Huzur= ne farmaya musalman vo adami 


he jiski zaban aur haath se dusre 
musalman mehfuz rahe aur momin vo 
adami he jisse logo ke khoon aur maal 
mehfuz ho. 


{2} BAIHKI KI, RAAVI ANAS RD RIVAYAT 
KA KHULASA. 

Huzurs’ ne farmaya jis adami me 
amaanatdani nahi usme imaan nahi, aur 
jo vayde ka khayal nahi karta uske deen 
ka koi aitebar nahi. 

{3} TIRMEZI, RAAVI ABU 
HURAIRAH RD KI RIVAYAT 






=; ne farmaya jab koi * 
adami zina karta he to us ke 
jisam se uska imaan nikal kar uske sar 
par saye ki tarah rehta he aur jab voh us 
kaam se ruk jata he to imaan uski taraf 
vapas laut aata he. 


{4} ABU DAOOD, RAAVI IBNE ABBAS RD 
KI RIVAYAT KA KHULASA. 
Ek sahabi ne Huzur= ki khidmat me 


hazir hokar arz kiya aye Allah ke Rasool! 
me apne dil me aise khayalat paata hu ki 
Zaban se unke izhar ke bajay jalkar koyla 
ho jaana mujhe ziyada pasand he, apne 
farmaya Allah ka shukar he jisne un 
khayalo ko vasvaso tak simit rakha aur 
unhe yakin aur amal ka hissa nahi banne 
diya. 

